شەفەق نیوز/ نرخ تەڵای بیگانە و عراقی لە بازاڕە ناوخۆیەیلەی عراق،  ئمڕوو دووشەممە ٢٧ ئەیلوول ٢٠٢١ داوەزیا.
پەیامنێر ئاژانس شەفەق نيوز وت: نرخ فرووشتن یەک مسقاڵ عەیار ٢١ لە تەڵای خەلیچی و تورکی و ئەوروپایی لە بازاڕەیل بڕ فرووشتن لە جادەی نەهەر لە بەغداد پایتەخت رەسیە ٣٥٨ هەزار دینار،  و نرخ سەنینی رەسیە ٣٥٣ هەزار.
پەیامنێرمان وتیش؛ نرخ فرووشتن یەک مسقاڵ عەیار ٢١ لە تەڵای عراقی داوەزین وەخوەی دی لەپای ٣٢٨ هەزار دینار،  و نرخ سەنینی رەسیە ٣٢٣ هەزار.
لە باوەت نرخ تەڵا لە دوکان زەڕنگەرەیلە،  نرخ فرووشتن یەک مسقاڵ تەڵای خەلیجی عەیار ٢١ هالە ناونی ٣٦٠ هەزار دینار و ٣٦٥ هەزار،  و نرخ فرووشتن یەک مسقاڵ تەڵای عراقی هالە ناونی ٣٣٠ هەزار و ٣٣٥ هەزار دینار.
